**НАРОДНО ЧИТАЛИЩЕ „ ПРОСВЕТА- 1911”, гр. ПЛИСКА**

**ул. „ Симеон Велики” № 4, тел. 05323/ 21-92, e-mail:** [**prosveta1911@abv.bg**](mailto:prosveta1911@abv.bg)

**План – програма за дейността на**

**НЧ „ Просвета – 1911 “ гр. Плиска за 2021 г.**

На 30.01.1911 г. по инициатива на Христо Семерджиев и будни и родолюбиви жители на с. Плиска е свикано събрание,на което са присъствали 33 души и се е взело решение да се основе читалище. Приет бил Устав на читалището и било избрано читалищно настоятелство. За председател на читалището бил избран Христо Семерджиев. Читалището именували „Цар Борис”. Успоредно с културно-просветната дейност се заражда идеята да се построи собствена сграда на читалището.С протоколно решение от 19.12.1920 г. се създава фонд „ Постройка на читалищна сграда”,но едва през 1936 г. се сбъдва мечтата на първия УС за самостоятелна сграда на читалището.

На 4.10.1936 г. се полага първият камък на новостроящата се читалищна сграда. През 1938г. е официалното откриване на салона на читалището.

Днес читалището носи името - „ Просвета – 1911” , което през годините се е утвърдило като живо средище на просвета и култура. Заради цялостната си дейност и принос към българската култура читалището е извоювало най-престижната награда за изкуство и култура в България – „Орден Кирил и Методий – I степен”. Пред нас стои нелеката задача да се грижим за развитието на културния живот и опазваме традициите и обичаите на българския народ. Да съдействаме на гражданите в обогатяването на знанията и не на последно място да възпитаваме и утвърждаваме националното самосъзнание. Истински вярваме и осъзнаваме необходимостта от читалищната дейност за възпитанието на младите, за изяви на талантливите и всеотдайни самодейци.

Една от основните дейности в читалището е библиотечната дейност.

Библиотеката ни разполага с богат и разнообразен библиотечен фонд – 11 250 библиотечни единици. Ще продължим и през 2021 г. да го обогатяваме с нови книги .Продължаваме с предлагането в библиотеката- както заемане на книги, така и ползване на компютрите от „ Глобални библиотеки “.

С предлагането на интернет връзка ние се превръщаме в един съвременен културно – информационен център в услуга на гражданите.

Ще оказваме съдействие при публикуване на обяви за продажби, търсене на работа в интернет сайтове, копирни услуги, подготвяне на документи за кандидатстване за работа, помощ при изготвяне на проекти на учениците във връзка с учебния процес и съдействие при изготвянето на материали за организирането на празници и др. услуги по желание на потребителите. Ще работим с клиенти от всички възрастови групи и етническа принадлежност.

Ще помагаме на желаещи потребители да придобият умения в ползването на компютър, търсене в интернет сайтове на необходимата им информация и ползването на социалните мрежи- Фейсбук, електронна поща. Със съдействието и участието на децата от местната детска градина и училище ще се провеждат и организират посещения в библиотеката в седмицата на четенето.

Библиотеката към Народно читалище „ Просвета – 1911 “ и през 2021 г. ще продължи и с инициативата си да награждава най – активните си читатели в две категории – ученици и възрастни. Заслужилите получават подарък книга от любими автори и грамота. Ще се връчат и две поощрителни награди на ученици, с цел стимулиране интереса към четенето и книгите.

Другата дейност, която е не по-малко важна за читалището е художествената самодейност.

Към читалището има създадени няколко състава:

* Детски танцов състав „ Здравец “ ;
* Клуб за народни хора и танци „ Розета “ ;
* Детска певческа група „ Плисковче “ ;
* Група за възстановка на народни обичаи.

Те са представяли и ще продължават да представят читалището във всички Общински събития и прояви, където винаги са се представяли на най- високо ниво.

Плануваните участия във фестивали и събори за 2021 г., където ще вземат участие са:

* 16 – 17.03 – Фестивал на българския фолклор „ Пролетно надиграване“ – Гранд Мол Варна
* 02-03.05 – Празник на фолклорното изкуство „ Като жива вода “ – гр. Суворово –
* 07.06 – Регионален фолклорен събор „ Кирека пее и танцува “
* 13-14.06 – Национален фолклорен фестивал „ Насред мегдана в Арбанаси“
* 20-22.06 – Национален събор на читалищата гр. Бяла
* 1-3.08 – Национален фолклорен фестивал „ Фолклорен извор “ – с. Царевец , община Свищов
* 10.09 – Фолклорен фестивал „ От Дунав до Балкана “ гр. Борово, област Русе
* 06-07.10 – Национален фолклорен фестивал „ С хоро и песен във Водица всяка есен “ – с. Водица
* 10-12.10 – Фестивал на клубовете за народни хора

„ Автентични ритми “ – гр. Нови пазар

* 24.10 – Национален детско-юношески фолклорен фестивал „ Мисионис пее и танцува “ – гр. Търговище
* 24.10 – Национален фолклорен фестивал за любителските клубове по танци „ Джумалийско надиграване “ – гр. Търговище

Читалището е основен организатор, съорганизатор и участник във всички мероприятия в града и други свързани с културния календар на Общината празници.

То ще продължи да организира културната дейност и участва активно в концертната част за празника на Плиска – 2 май, , концертите за Великден , пролетния и коледно- новогодишния концерт. Също така съвместно с пенсионерския клуб организираме и празниците Бабин ден, Трифон зарезан и др.

В опита си да съхраним някои от вековните обичаи, като Лазаруване и Коледуване – и през 2021 г. ще организираме в групи младите ни самодейци, които на Лазаровден и в навечерието на Коледа обикалят домовете и благославят стопаните им.

**Културен календар на НЧ „ Просвета – 1911 “ за 2021 г.**

**ЯНУАРИ**

* 21.01 – Бабинден – Съвместно с клубовете на пенсионера
* около 30-ти – Награждаване за най – активен читател за 2020г.

**ФЕВРУАРИ**

* 14.02 – Трифон Зарезан – Съвместно с клубовете на пенсионера и Кметство

**МАРТ**

* 01.03 – Баба Марта – изложба на мартеници или изработка с награди за най – оригинална мартеница
* 01.03 – Ден на самодееца – коктейл за самодейците на читалището
* 03.03 – Национален празник на България – поднасяне на венци
* 16 – 17.03 – Фестивал на българския фолклор

„ Пролетно надиграване“ – Гранд Мол Варна

* 22.03 – Първа пролет – Пролетен концерт от самодейците към читалището

**АПРИЛ**

* 02.04 – Международен ден на детската книга – конкурс за най – добър четец и разказвач на приказки с награди
* 24.04 – Лазаровден – Пресъздаване на обичая „Лазаруване“

**МАЙ**

* 02.05 – Великден – Великденско хоро и концерт
* 02.05 – Ден на гр. Плиска – участие в концерт
* 02-03.05 – Празник на фолклорното изкуство „ Като жива вода “ – гр. Суворово – участие на танцовите състави
* 11.05 – Св. Св. Кирил и Методий – Професионален празник на българските библиотекари
* 24.05 – Ден на славянската писменост. Ден на народните читалища

**ЮНИ**

* 01.06 – Ден на детето – игри и забавления с аниматор
* 07.06 – Регионален фолклорен събор „ Кирека пее и танцува “
* 13-14.06 – Национален фолклорен фестивал „ Насред мегдана в Арбанаси“
* 20-22.06 – Национален събор на читалищата гр. Бяла

**ЮЛИ**

**АВГУСТ**

1-3.08 – Национален фолклорен фестивал „ Фолклорен извор “ – с. Царевец , община Свищов

**СЕПТЕМВРИ**

* 10.09 – Фолклорен фестивал „ От Дунав до Балкана “ гр. Борово, област Русе

**ОКТОМВРИ**

* 01.10 – Откриване на новия творчески сезон
* 06-07.10 – Национален фолклорен фестивал „ С хоро и песен във Водица всяка есен “ – с. Водица
* 10-12.10 – Фестивал на клубовете за народни хора

„ Автентични ритми “ – гр. Нови пазар

* 24.10 – Национален детско-юношески фолклорен фестивал „ Мисионис пее и танцува “ – гр. Търговище
* 24.10 – Национален фолклорен фестивал за любителските клубове по танци „ Джумалийско надиграване “ – гр. Търговище

**НОЕМВРИ**

* 01.11 – Ден на народните будители

**ДЕКЕМВРИ**

* 20-22.12 – Коледен концерт на танцовите състави
* 24.12 – Бъдни вечер – Пресъздаване на обичая

„ Коледуване “

През 2021 г. бихме работили по проекти, ако има подходящи за читалището.

Относно материално – техническата база на първо място е заложено възстановяването на санитарния възел, което включва хидроизолация, оправяне на водопровода, фаянс, теракота и всичко останало. Има оферта за този ремонт, но ще се осъществи през по – топлите месеци през пролетта. Като следваща точка е предприемането на ремонтни дейности за отстраняване на предписания и пускане в експлоатация на залата.

Финансирането на всички дейности ще бъде от държавна субсидия, дофинансиране от Общината за танцовите състави и на евентуални дарения.

Срока за изпълнение и отчитане на програмата ще бъде календарната 2021 г., като индикатори за оценка на изпълнението ще са:

* Брой нови книги
* Брой читатели
* Брой предоставени компютърни, копирни и интернет услуги
* Брой и качество на проведени празненства, концерти
* Брой участия в местни, регионални, национални празници и събори
* Награди от участия във фестивали, празници и събори

Понастоящем Председател на ЧН е г-жа Тонка Начева, родена в гр. Трявна. Има висше педагогическо образование и е на тази позиция от 2020 г. Читалищен секретар е г-жа Цветелина Маринова Стефанова, родена в гр. Варна. Има висше образование и е на тази длъжност от месец февруари 2017год., като взема участие и в КНХТ „ Розета “. Десислава Петрова Драгомирова, родена в гр. Нови пазар е на длъжност организатор от 2020г.

Всички ние от този млад екип на НЧ „ Просвета – 1911 “ ще работим и ще дадем всичко от себе си за развитието на културния живот в нашето населено място, за опазване на традициите и обичаите на българския народ, за възпитаване и утвърждаване националното самосъзнание в млади и стари.

Изготвил:……………. Председател:…………………

Цветелина Стефанова -секретар Тонка Начева